Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 131/13/7706	Poprad, 13.6.2014
EEČ : 2-57-73-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.4.2013, spisová značka 1 Pv 131/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17.12.2012 v čase od 11.45 hod. do 14.10 hod. vošiel na súkromné lesné pozemky v katastrálnom území obce XXXXX, okres XXXXX, v lokalite zv. XXXXX parcelné číslo porastu č. XXXXX, číslo parcely XXXXX, ktorá patrí podľa výpisu z katastra nehnuteľnosti do lesného pôdneho fondu Urbárskeho pozemkového spoločenstva majiteľov lesov a pôdy v XXXXX, kde bez súhlasu a povolenia na hotovenie a vývoz drevnej guľatiny si prisvojil 4 kusy drevnej hmoty brezy ovisnutej o rozmeroch 1 ks dĺžka 197 cm a priemer 15 cm, 1 ks dĺžka 191 cm a priemer 11 cm, 1 ks dĺžka 210 cm a priemer 10 cm,  1 ks dĺžka 140 cm a priemere 11 cm, v úmysle použiť ich pre vlastnú potrebu ako palivové drevo, čím spôsobil pre XXXXX škodu vo výške 3,10 €. 

Uznesením prokurátora Okresnej prokuratúry XXXXX zo dňa 19.4.2013, spisová značka 1 Pv 131/13/7706, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry v Poprade uznesením sp. zn. 1 Pv 131/13/7706-5 zo dňa 19.04.2013, ktoré nadobudlo právoplatnosť dňa 27.04.2013 podľa § 216 ods. 1 Trestného poriadku rozhodol o podmienečnom zastavení trestného stíhania obvineného XXXXX pre prečin krádeže podľa § 212 ods. 2 písm. d/ Trestného zákona, ktorého sa obvinený dopustil tak, ako je to uvedené vo výrokovej časti tohto uznesenia. 

	Podľa § 216 ods. 2 Trestného poriadku určil obvinenému XXXXX  skúšobnú dobu v trvaní 12 (dvanástich) mesiacov. 

	Skúšobná doba podmienečného zastavenia trestného stíhania uplynula dňa 27.04.2014. 
	
	Po uplynutí tejto skúšobnej doby bol vyžiadaný odpis registra trestov, z ktorého bolo zistené, že obvinený nebol odsúdený za iný trestný čin spáchaný v priebehu skúšobnej doby. 

	Zo správy Obce XXXXX je obvinený hodnotený všeobecne. Žije usporiadaným spôsobom života, nevyvoláva konflikty, je kľudnej a mierumilovnej povahy. Jeho správanie nebolo prejednávané komisiou, ani na jeho správanie na verejnosti neboli podané žiadne sťažnosti. 

	Zo správy Okresného úradu XXXXX, Odboru všeobecnej vnútornej správy XXXXX vyplýva, že obvinený XXXXX od 27.04.2013 do 06.05.2014 nemá v ich evidencii žiaden záznam.

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	V danej veci bolo zistené, že obvinený počas skúšobnej doby viedol riadny život a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Poprade. Ak táto sťažnosti nevyhovie, predloží ju na rozhodnutie nadriadenej prokuratúre. Sťažnosť má odkladný účinok. (§ 217 ods. 3 Trestného poriadku)                                         Právoplatnosťou uznesenia nastávajú účinky zastavenia trestného stíhania. (§ 217 ods. 4 Trestného poriadku, § 9 ods. 1 písm. e/                                         Trestného poriadku)

JUDr. Karol Daniel
prokurátor